ddrg/super_eurlex huggingface dataset:
Uredba Komisije (ES) št. 2307/2003

z dne 29. decembra 2003

o spremembi Uredbe (ES) št. 2550/2001 glede območij, ki so upravičena do prejemanja premij za koze

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2529/2001 z dne 19. decembra 2001 o skupni ureditvi trga za ovčje in kozje meso [1] in zlasti člena 4(2) Uredbe,

ob upoštevanju naslednjega:

(1) Območja, upravičena do premije za proizvajalce kozjega mesa, so navedena v Prilogi I k Uredbi Komisije (ES) št. 2550/2001 z dne 21. decembra 2001 o določitvi podrobnih pravil za uporabo Uredbe Sveta (ES) št. 2529/2001 o skupni ureditvi trga za ovčje in kozje meso v zvezi s programi premij, in o spremembi Uredbe (ES) št. 2419/2001 [2], kakor je bila spremenjena z Uredbo (S) št. 623/2002 [3].

(2) Nadaljnji pregled je pokazal, da bi bilo treba seznam geografskih območij posodobiti. Po analizi sistema proizvodnje koz v čezmorskih departmajih so francoske oblasti ugotovile, da ti departmaji izpolnjujejo merila, določena v členu 4(2) Uredbe (ES) št. 2529/2001.

(3) Ta posodobitev ne posega v naknadne preglede v zvezi s pogoji za dodelitev pomoči, določene v členu 4 Uredbe (ES) št. 2529/2001.

(4) Ukrepi, predvideni s to uredbo, so v skladu z mnenjem Upravljalnega odbora za ovčje in kozje meso –

SPREJELA NASLEDNJO UREDBO:

Člen 1

Priloga k tej uredbi nadomesti Prilogo I k Uredbi (ES) št. 2550/2001.

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. decembra 2003

Za Komisijo

Franz Fischler

Član Komisije

[1] UL L 341, 22.12.2001, str. 3.

[2] UL L 341, 22.12.2001, str. 105.

[3] UL L 95, 12.04.2002, str. 12.

--------------------------------------------------

PRILOGA

„PRILOGA I

Območja, upravičena do premij za koze

Francija : Korzika, čezmorski departmaji in vsa gorska območja v smislu člena 18 Uredbe Sveta (ES) št. 1257/1999 [1]ki se nahajajo izven teh regij.

Grčija : vsa država.

Italija : Lacij, Abruci, Molise, Kampanja, Apulija, Bazilikata, Kalabrija, Sicilija in Sardinija ter vsa gorska območja v smislu člena 18 Uredbe Sveta (ES) št. 1257/1999, ki se nahajajo izven teh regij.

Španija : Avtonomne regije Andaluzija, Aragonija, Baleari, Kastilija-La Mancha, Kastilija-Leon, Katalonija, Ekstremandura, Galicija (razen provinc La Coruña in Lugo), Madrid, Murcia, Rioja, Valencia in Kanarski otoki ter vsa gorska območja v smislu člena 18 Uredbe Sveta (ES) št. 1257/1999, ki se nahajajo izven teh regij.

Portugalska : vsa država, razen Azorov.

Avstrija : vsa gorska območja v smislu člena 18 Uredbe (ES) št. 1257/1999.

Nemčija : vsa gorska območja v smislu člena 18 Uredbe (ES) št. 1257/1999.“

[1] UL L 160, 26. 6. 1999, str. 80.

--------------------------------------------------
Uredba Sveta (ES) št. 2321/2003

z dne 17. decembra 2003

o spremembi Uredbe (ES) št. 1098/98 o uvedbi posebnih začasnih ukrepov za hmelj

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1] in zlasti člena 16a Uredbe,

ob upoštevanju predloga Komisije,

ob upoštevanju naslednjega:

(1) Prvi pododstavek člena 2(1) Uredbe (ES) št. 1098/98 [2] določa znesek kompenzacije za začasno premeno ali dokončno krčitev nasadov hmelja v Skupnosti za obdobje šestih let, od letine 1998 do letine 2003.

(2) Uporaba ukrepov posebne premene in trajne krčitve v tem obdobju je v primerjavi z referenčnim letom 1997 prinesla 19 % zmanjšanje površin, zasajenih s hmeljem.

(3) Poročilo o oceni, ki ga mora Komisija predložiti Svetu do 31. decembra 2003 v skladu z drugim odstavkom člena 18 Uredbe (EGS) št. 1696/71, bo zajelo vse predpise v zvezi s skupno ureditvijo trga, zlasti posebne ukrepe. Poročilu so lahko priloženi predlogi. V tem smislu je priporočljivo, da se predvidi podrobna razprava o celotnem sektorju. Da bi zagotovili, da se taka razprava zares opravi in ob upoštevanju dejstva, da se še vedno išče ravnovesje trga s hmeljem, je treba obdobje, za katero je bil določen znesek kompenzacije, podaljšati za eno leto.

(4) Uredbo (ES) št. 1098/98 je zato treba ustrezno spremeniti –

SPREJEL NASLEDNJO UREDBO:

Člen 1

Uredba (ES) št. 1098/98 se spremeni:

1. v členu 2(1):

- v prvem pododstavku se "letina 2003" nadomesti z "letina 2004",

- v drugem pododstavku se "letina 2004" nadomesti z "letina 2005",

2. v drugem pododstavku člena 4 se "letina 2004" nadomesti z "letina 2005".

Člen 2

Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 2003

Za Svet

Predsednik

G. Alemanno

[1] UL L 175, 4.8.1971, str. 1. Uredba, kakor je bila nazadnje spremenjena z Uredbo (ES) št. 1514/2001 (UL L 201, 26.7.2001, str. 8).

[2] UL L 157, 30.5.1998, str. 7. Uredba, kakor je bila spremenjena z Uredbo (ES) št. 2151/2002 (UL L 327, 4.12.2002, str. 1).

--------------------------------------------------
Uredba Sveta (ES) št. 2320/2003

z dne 17. decembra 2003

o spremembi Uredbe (ES) št. 1696/71 o skupni ureditvi trga za hmelj

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti tretjega pododstavka člena 37(2) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Evropskega ekonomsko-socialnega odbora [2],

ob upoštevanju mnenja Odbora regij,

ob upoštevanju naslednjega:

(1) Člen 12(5)(a) Uredbe (EGS) št. 1696/71 [3], določa pomoč na površino za hmelj, proizveden v Skupnosti, za obdobje osmih let, za pridelke od let 1996 do 2003.

(2) Poročilo o oceni, ki ga je Komisija dolžna predložiti Svetu do 31. decembra 2003 v skladu z drugim odstavkom člena 18 Uredbe (EGS) št. 1696/71, bo zajelo vse predpise v zvezi s skupno ureditvijo trga, zlasti program pomoči za proizvodnjo. Tej oceni so lahko priloženi predlogi. V tem smislu je priporočljivo, da se predvidi podrobna razprava o celotnem sektorju. Da se omogoči poglobljeno razpravo, je treba obdobje, za katero je bila pomoč določena, podaljšati za eno leto.

(3) Skupina proizvajalcev lahko zadrži do 20 % pomoči za financiranje posebnih ukrepov za prilagoditev trgu in zadržani zneski lahko akumulirajo za obdobje treh let. Ker je predlagano, da se program pomoči podaljša za eno leto, je treba tudi maksimalno obdobje akumulacije podaljšati za eno leto.

(4) Uredbo (EGS) št. 1696/71 je zato treba ustrezno spremeniti –

SPREJEL NASLEDNJO UREDBO:

Člen 1

Člen 12(5) Uredbe (EGS) št. 1696/71 se spremeni:

1. Točka (a) se nadomesti z naslednjim:

"(a) Pomoč na hektar mora biti enaka za vse skupine sort. Od pridelka leta 1996 bo devet let znašala 480 EUR/ha."

2. Točka (d) se nadomesti z naslednjim:

"(d) Zadržana pomoč se lahko akumulira za obdobje največ štirih let; na koncu tega obdobja mora biti porabljena vsa zadržana pomoč."

Člen 2

Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 2003

Za Svet

Predsednik

G. Alemanno

[1] Mnenje z dne 18. novembra 2003 (še ni bilo objavljeno v Uradnem listu).

[2] Mnenje z dne 10. decembra 2003 (še ni bilo objavljeno v Uradnem listu).

[3] UL L 175, 4.8.1971, str. 1. Uredba, kakor je bila nazadnje spremenjena z Uredbo (ES) št. 1514/2001 (UL L 201, 26.7.2001, str. 8).

--------------------------------------------------
Uredba Komisije (ES) št. 865/2003

z dne 19. maja 2003

o dopolnitvi Priloge k Uredbi (ES) št. 2400/96 (Cítricos Valencianos or Cítrics Valencians)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. junija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo (ES) št. 692/2003 [2] in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Španija Komisiji poslala vlogo za registracijo imena "Cítricos Valencianos" ali "Cítrics Valencians" kot geografska označba.

(2) V skladu s členom 6(1) navedene uredbe je ugotovljeno, da vloga izpolnjuje vse zahteve Uredbe in da zlasti vsebuje vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imena iz Priloge k tej uredbi po objavi v Uradnem listu Evropskih skupnosti [3].

(4) Ime je torej treba vnesti v "Register zaščitenih označb porekla in zaščitenih geografskih označb", da bo odslej v vsej skupnosti zaščiteno kot zaščitena geografska označba.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 617/2003 [5] –

SPREJELA NASLEDNJO UREDBO:

Člen 1

Ime v Prilogi k tej uredbi se doda Prilogi k Uredbi (ES) št. 2400/96 in vnese kot zaščitena geografska označba (ZGO) v "Register zaščitenih označb porekla in zaščitenih geografskih označb" po členu 6(3) Uredbe (EGS) št. 2081/92.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in velja neposredno v vseh državah članicah.

V Bruslju, 19. maja 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 99, 17.4.2003, str. 1.

[3] UL C 204, 28.8.2002, str. 6 (Cítricos Valencianos ali Cítrics Valencians).

[4] UL L 327, 18.12.1996, str. 11.

[5] UL L 89, 5.4.2003, str. 3.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje, zelenjava in žita

ŠPANIJA

Cítricos Valencianos or Cítrics Valencians. (ZGO)

--------------------------------------------------
Uredba Komisije (ES) št. 317/2003

z dne 19. februarja 2003

o dopolnitvi Priloge k Uredbi (ES) št. 2301/97 o vnosu nekaterih imen v Register certifikatov posebnega značaja, predvidenega z Uredbo Sveta (EGS) št. 2082/92 o certifikatih posebnega značaja za kmetijske proizvode in živila (Karjalanpiirakka)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih posebnega značaja za kmetijske proizvode in živila [1] in zlasti člena 9(1) Uredbe,

ob upoštevanju naslednjega:

(1) V skladu s členom 7 Uredbe (EGS) št. 2082/92 je Finska Komisiji poslala vlogo, da se ime "Karjalanpiirakka" vnese v Register certifikatov posebnega značaja.

(2) Poimenovanje "zajamčena tradicionalna posebnost" se lahko uporablja samo za imena, ki so vpisana v ta register.

(3) Po objavi v Uradnem listu Evropskih skupnosti [2] niso za ime, podano v tej prilogi, Komisiji poslali noben ugovor po členu 8 te uredbe.(4) Zaradi tega je treba ime iz Priloge vnesti v Register certifikatov posebnega značaja, da bo s tem v vsej Skupnosti zaščiteno kot zajamčenatradicionalna posebnost v skladu s členom 13(2) Uredbe (EGS) št. 2082/92.(5) Priloga k tej uredbi dopolnjuje Prilogo k Uredbi Komisije (ES) št. 2301/97 [3], kakor je bila nazadnje spremenjena z Uredbo (ES) št. 1285/2002 [4] –

SPREJELA NASLEDNJO UREDBO:

Člen 1

Ime iz Priloge k tej uredbi se doda v Prilogo k Uredbi (ES) št. 2301/97 in vnese v Register certifikatov posebnega značaja, v skladu s členom 9(1) Uredbe (EGS) št. 2082/92.

Zaščiteno je v skladu s členom 13(2) te uredbe.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se uporablja neposredno v vseh državah članicah.

V Bruslju, 19. februarja 2003

Za Komisijo

Franz Fischler

Član Komisije

[1] UL L 208, 24.7.1992, str. 9.

[2] UL C 102, 27.4.2002, str. 14.

[3] UL L 319, 21.11.1997, str. 8.

[4] UL L 187, 16.7.2002, str. 21.

--------------------------------------------------

PRILOGA

Kruh, fino pecivo, slaščice in drugi pekovski izdelki

- Karjalanpiirakka.

--------------------------------------------------
Uredba Komisije (ES) št. 1465/2003

z dne 19. avgusta 2003

o spremembi Uredbe (ES) št. 1508/2001 o določitvi tržnega standarda za čebulo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 47/2003 [2], in zlasti člena 2(2) Uredbe,

ob upoštevanju naslednjega:

(1) Uredba Komisije (ES) št. 1508/2001 [3], kakor je bila spremenjena z Uredbo (ES) št. 46/2003 [4] določa standard trženja za čebulo, zlasti glede predstavitve in označevanja.

(2) Pakiranje za potrošnika, ki vsebuje mešanico raznobarvnih čebul, je na trgu vse bolj pogosta, in omogoča zadovoljitev povpraševanja nekaterih potrošnikov.

(3) Pošteno trženje zahteva, da je čebula, ki se prodaja v istem pakiranju, izenačene kvalitete. Poleg tega je potrebno, da so raznobarvne čebule v mešanici izenačene po kakovosti, v prodajnih paketih pa mora biti čebula vsake posamezne barve v mešanici izenačena po poreklu, sorti in velikosti. Na takih prodajnih paketih je primerno navesti vsako prisotno barvo kot tudi državo porekla vsake od različnih barv čebule.

(4) Uredba (ES) št. 1508/2001 se v skladu s tem spremeni.

(5) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –

SPREJELA NASLEDNJO UREDBO:

Člen 1

Priloga k Uredbi (ES) št. 1508/2001 se spremeni v skladu s Prilogo k tej uredbi.

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. avgusta 2003

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 7, 11.1.2003, str. 64.

[3] UL L 200, 25.7.2001, str. 14.

[4] UL L 7, 11.1.2003, str. 61.

--------------------------------------------------

PRILOGA

Priloga k Uredbi (ES) št. 1508/2001 se spremeni:

1. Naslovu V (Določbe o predstavitvi), točka A (Izenačenost), se doda naslednji drugi odstavek:

"Prodajni paketi, katerih neto masa ne presega tri kilograme, lahko vsebujejo mešanico raznobarvnih čebul, če so slednje izenačene po kakovosti in je vsaka barva posebej izenačena po poreklu, sorti in velikosti."

2. V naslovu VI (Določbe o označevanju), se točki B (Vrsta proizvoda) in C (Poreklo proizvoda) nadomestita z naslednjim besedilom:

"B. Vrsta proizvoda

- "Čebula", če vsebina ni vidna od zunaj,

- Če je v prodajnih paketih mešanica raznobarvnih čebul:

- "Mešana čebula" oziroma enako poimenovanje,

- kadar vsebina ni vidna od zunaj, oznaka vsake barve v pakiranju in najmanjšega števila kosov vsake posamezne barve.

C. Poreklo proizvoda

- Država porekla in neobvezno regija proizvodnje ali nacionalno, regionalno ali lokalno ime kraja.

- V primeru prodajnih paketov, ki vsebujejo mešanico raznobarvnih čebul različnega porekla, se vsako državo porekla navede ob imenu posamezne barve."

--------------------------------------------------
Uredba Komisije (ES) št. 2187/2003

z dne 15. decembra 2003

o spremembi Uredbe (ES) št. 639/2003 glede prvega kraja iztovarjanja v tretji državi končnega namembnega kraja v primeru cestnega prevoza

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti člena 33(12) Uredbe,

ob upoštevanju naslednjega:

(1) Po členu 3(1)(b) Uredbe Komisije (ES) št. 639/2003 z dne 9. aprila 2003 o določitvi podrobnih pravil v skladu z Uredbo Sveta (ES) št. 1254/1999 glede zahtev za odobritev izvoznih nadomestil v zvezi z dobrim počutjem živega goveda med prevozom [2] veterinar pregleda živali na kraju prvega iztovarjanja v tretji državi končnega namembnega kraja.

(2) Kadar se živali pripeljejo v državo končnega namembnega kraja po cesti, se lahko iztovorijo pred koncem potovanja, da se ravna v skladu z določbami o trajanju potovanja in počitka iz Direktive Sveta 91/628/EGS z dne 19. novembra 1991 o zaščiti živali med prevozom [3]. Vendar pa bi se moral pregled iz člena 3(1)(b) opraviti na kraju, kjer se živali dokončno iztovorijo s cestnega vozila, in ne na kraju, kjer se potovanje prekine zaradi počitka, krmljenja ali napajanja živali.

(3) Primerno je tudi, da se izvozniku omogoči uporaba te določbe od dneva uporabe Uredbe (ES) št. 639/2003.

(4) Uredba (ES) št. 639/2003 se mora zato ustrezno spremeniti.

(5) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

V členu 1 Uredbe (ES) št. 639/2003 se doda pododstavek:

"V tej uredbi v primeru cestnega prevoza "prvi kraj iztovarjanja v tretji državi končnega namembnega kraja" pomeni kraj, kjer se prva žival dokončno iztovori s cestnega vozila, s čimer je izključen kraj, kjer se potovanje prekine zaradi počitka, krmljenja ali napajanja živali."

Člen 2

Ta uredba začne veljati naslednji dan po objavi v Uradnem listu Evropske unije.

Uporablja se za izvozne deklaracije, sprejete od 1. julija 2004. Vendar se na zahtevo izvoznika uporablja od dneva začetka veljavnosti za izvozne deklaracije, sprejete od 1. oktobra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. decembra 2003

Za Komisijo

Franz Fischler

Član Komisije

[1] UL L 160, 26.6.1999, str. 21. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 93, 10.4.2003, str. 10.

[3] UL L 340, 11.12.1991, str. 17. Direktiva, kakor je bila nazadnje spremenjena z Uredbo (ES) št. 806/2003.

--------------------------------------------------
Uredba Komisije (ES) št. 940/2003

z dne 28. maja 2003

o zahtevkih za uvozno dovoljenje za riž s poreklom iz Egipta in, ki prihaja iz Egipta, na podlagi tarifne kvote, predvidene z Uredbo Komisije (ES) št. 196/97

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [1], kakor je bila nazadnje spremenjena z Uredbo Komisije (ES) št. 411/2002 [2],

ob upoštevanju Uredbe Sveta (ES) št. 2184/96 z dne 28. oktobra 1996 glede uvoza riža s poreklom iz Egipta v Skupnost [3],

ob upoštevanju Uredbe Komisije (ES) št. 196/97 z dne 31. januarja 1997 o podrobnih pravilih za uporabo Uredbe Sveta (ES) št. 2184/96 glede uvoza riža s poreklom iz Egipta v Skupnost [4], in zlasti drugega pododstavka člena 4(3) Uredbe,

ob upoštevanju naslednjega:

(1) Člen 4(3) Uredbe Komisije (ES) št. 196/97 določa, da mora Komisija določiti en sam odstotek znižanja za zahtevane količine, če zahtevki za uvozno dovoljenje presegajo razpoložljive količine. Navedeni člen prav tako predvideva, da mora Komisija obvestiti države članice o svoji odločitvi v desetih delovnih dneh po dnevu vložitve zahtevkov za dovoljenje.

(2) Zahtevki za uvozno dovoljenje za riž pod tarifno oznako KN 1006, vloženi od 1. septembra 2001 do 19. maja 2003, zajemajo količino 32065 ton, medtem ko je največja razpoložljiva količina 32000 ton riža pod zgoraj navedeno tarifno oznako KN.

(3) Zato je treba za zahtevke za uvozno dovoljenje, vložene 19. maja 2003, ki so upravičeni do zmanjšanih carinskih dajatev iz Uredbe (ES) št. 2184/96, določiti en sam odstotek znižanja, kot je predvideno s členom 4(3) Uredbe (ES) št. 196/97.

(4) Za tekoče tržno leto se torej ne sme izdati več nobeno uvozno dovoljenje, ki dopušča znižanje carinske dajatve.

(5) Ta uredba bi morala glede na njen namen začeti veljati na dan objave v Uradnem listu Evropskih skupnosti –

SPREJELA NASLEDNJO UREDBO:

Člen 1

Na podlagi zahtevkov za uvozno dovoljenje za riž pod tarifno oznako KN 1006, ki je upravičen do znižanja carinskih dajatev, predvidenih z Uredbo (ES) št. 2148/96, vloženih 19. maja 2003 in o katerih je bila Komisija obveščena, se izdajo dovoljenja za uporabljene količine, pomnožene z odstotkom znižanja 24,475.

Člen 2

Izvozna dovoljenja na podlagi Uredbe (ES) št. 2148/96 se nič več ne izdajajo za zahtevke za dovoljenje za riž pod tarifno oznako KN 1006, ki so bili vloženi od 20. maja 2003 naprej.

Člen 3

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. maja 2003

Za Komisijo

J. M. Silva Rodríguez

Kmetijski generalni direktor

[1] UL L 329, 30.12.1995, str. 18.

[2] UL L 62, 5.3.2002, str. 27.

[3] UL L 292, 15.11.1996, str. 1.

[4] UL L 31, 1.2.1997, str. 53.

--------------------------------------------------
Uredba Komisije (ES) št. 2275/2003

z dne 22. decembra 2003

o dopolnitvi Priloge k Uredbi (ES) št. 2400/96 o vnosu določenih imen v "Register zaščitenih označb porekla in zaščitenih geografskih označb" (Spressa delle Giudicarie)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 806/2003 [2], in zlasti člena 6(3) in (4) Uredbe,

ob upoštevanju naslednjega:

(1) Italija je Komisiji v skladu s členom 5 Uredbe (EGS) št. 2071/92 poslala zahtevek za registracijo imena "Spressa delle Giudicarie" kot označbe porekla.

(2) V skladu s členom 6(1) Uredbe (EGS) št. 2081/92 je bilo ugotovljeno, da zahtevek izpolnjuje vse zahteve, določene v Uredbi, in zlasti, da vsebuje vse podatke, ki se zahtevajo v skladu s členom 4 Uredbe.

(3) Komisija po objavi v Uradnem listu Evropske unije [3] ni prejela nobene izjave o ugovoru v skladu s členom 7 Uredbe (EGS) št. 2081/92 glede imena iz Priloge k tej uredbi.

(4) Zaradi tega je treba to ime vnesti v register zaščitenih označb porekla in zaščitenih geografskih označb, tako da bo v celotni Skupnosti zaščiteno kot zaščitena označba porekla.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 2206/2003 [5] –

SPREJELA NASLEDNJO UREDBO:

Člen 1

Ime iz Priloge k tej uredbi se doda Prilogi k Uredbi (ES) št. 2400/96 in se kot zaščitena označba porekla (ZOP) vnese v "Register zaščitenih označb porekla in zaščitenih geografskih označb", predviden v členu 6(3) Uredbe (EGS) št. 2081/92.

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 122, 16.5.2003, str. 1.

[3] UL C 88, 11.4.2003, str. 12 (Spressa delle Giudicarie).

[4] UL L 327, 18.12.1996, str. 11.

[5] UL L 330, 18.12.2003, str. 13.

--------------------------------------------------

PRILOGA

PROIZVODI, NAMENJENI ZA PREHRANO LJUDI, NAVEDENI V PRILOGI I K POGODBI ES

Sir

ITALIJA

Spressa delle Giudicarie (ZOP)

--------------------------------------------------